DA Den Europæiske Unions Tidende C 173/22

MEDDELELSE OM ANSØGNING OM TILLADELSE TIL EFTERFORSKNING EFTER OLIE OG GAS BENÆVNT VITA

REPUBLIKKEN ITALIEN — REGIONEN SICILIEN

DEN REGIONALE AFDELING FOR INDUSTRI DEN REGIONALE AFDELING FOR MINER

REGIONALKONTORET FOR KULBRINTER OG GEOTERMI (U.R.I.G.)

2009/C 173/11

Ved ansøgning af 10. maj 2006 og yderligere ansøgning af 2. august 2007 har virksomheden Edison S.p.A., hvis hovedsæde er beliggende Foro Buonaparte 31, Milano, og hvis skatteregistreringsnummer er 06722600019, ansøgt den regionale afdeling for industri, som har kompetence til at meddele tilladelser i regionen Sicilien, og som har hovedsæde i via Ugo La Malfa 87/89, 90146 Palermo, i henhold til siciliansk regionallov nr. 14 af 3. juli 2000, der gennemfører direktiv 94/22/EF, om tilladelse til efterforskning efter olie og gas på det område, der normalt benævnes »Vita«, og som dækker et område på 68 210 km2 beliggende i det vestlige Sicilien i provinserne Palermo og Trapani. Det benævnte område har frie grænser mod nord, øst og syd. Mod vest langs strækningen fra punkt F til G grænser det op til det område, som er omfattet af »Lippone-Mazara del Vallo«-tilladelsen.

I provinsen Palermo er den berørte kommune Monreale. I provinsen Trapani er de berørte kommuner: Alcamo, Buseto Palizzolo, Calatafimi, Castelvetrano, Gibellina, Partanna, Salaparuta, Salemi, Santa Ninfa, Trapani, Vita, Castellammare del Golfo og Mazara del Vallo.

Perimeteren for det område, ansøgningen omfatter, afgrænses ved en ubrudt linje gennem punkterne A, B, C, D, E, F og G, der defineres således:

A. Et punkt 173 meter over havniveau sydøst for Guarli langs den nordøstlige side af Palermo-Trapani jernbanebroen (omkring 1 km øst for Fulgatore-stationen)

B. Et punkt 295 meter over havniveau (nordvestlige side af C. Polizzi) sydøst for det bebyggede område i Alcamo

C. Et punkt, der er beliggende to kilometer (milepæl) langs SP 19 (mellem Salaparuta-ruinerne (Ruderi di Salaparuta) og Salaparuta), i contrada San Giuseppe sydøst for Ruderi di Salaparuta

D. Et trigonometrisk punkt beliggende 231 meter over havniveau, tilgrænsende C. del Barone i Contrada Baiata og beliggende omkring 575 meter syd for krydset »Le quattro vie«

E. Et trigonometrisk punkt beliggende 151 meter over havniveau i Contrada Trinità på den sydøstlige side af Chiesa della Trinità

F. Et punkt, der udgøres af en betonsøjle, der er fastgjort til brønden, der er beliggende i 200 meters højde 275 meter øst fra vejen, der går sydfra til Borgo Aquila i contradaen af samme navn. Det sammenfalder med punkt f i området, der er dækket af »Lippone-Mazara del Vallo«-tilladelsen

G. Et punkt, der består af en betonsøjle, der er fastgjort til den vestlige side af Case Aquila i en højde af 134 meter i contradaen af samme navn. Det sammenfalder med punkt g i området, der er dækket af »Lippone-Mazara del Vallo«-tilladelsen.

Referencesøjlerne, der henvises til som punkt f og g, er kvadratiske, med 20 cm brede sider, der for oven går sammen og antager en pyramidelignende form. Hver søjle har graveringer, der afbilder to krydsede hammere og bogstaverne »C.M.« på den ene vertikale side og på den anden side henholdsvis bogstaverne f eller g.

Geografiske koordinater

Punkt Nordlig bredde Østlig længde (M. Mario) A 37°57′05,01″ 00°14′43,79″ B 37°58′07,64″ 00°31′50,97″ C 37°46′24,84″ 00°32′34,14″ D 37°40′59,76″ 00°25′46,21″ E 37°41′07,85″ 00°18′08,96″ F 37°44′40,50″ 00°17′07,60″ G 37°45′41,20″ 00°16′23,50″

Interesserede parter kan indgive ansøgning om tilladelse angående samme område inden for en frist på 90 dage fra datoen for offentliggørelse af denne meddelelse i Den Europæiske Unions Tidende. Ansøgninger, der modtages efter denne dato vil blive erklæret uantagelige. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. I henhold til artikel 5, stk. 1, i direktiv 94/22/EF skal det endvidere meddeles, at de kriterier, på grundlag af hvilke der gives tildeling af tilladelse til prospektering, efterforskning og udvinding, allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996), der gennemfører nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (Regionen Siciliens Officielle Tidende) nr. 32 af 7. juli 2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er udstedt ved erhvervsafdelingens dekret nr. 91 af 30. oktober 2003 og nr. 88 af 20. oktober 2004, offentliggjort i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på regionalkontoret for kulbrinter og geotermi, den regionale afdeling for miner, Via Ugo La Malfa 101, 90146 Palermo, Italia, hvor de ligger til gennemsyn for interesserede.